劉松仁大方回應中風傳聞:有啲報道話我死咗㖭
由劉松仁擔任藝術總監、黃俊達執導、王梓軒及陳潔儀主演的音樂劇《利瑪賓》相隔四載,將於4至28日假香港文化中心大劇院三度重演!今日(8日)劇目主創人員劉松仁、黃俊達及王梓軒假尖沙咀舉行盛大記者招待會。
對於不時有傳他身體狀況欠佳,疑似中風口齒不清消息,劉松仁就事件接受《香港01》訪問時表示:「其實自己都做咗幾十年,吓吓要理呢嘅咁嘅報道我咪好唔得閒,明白大家搵碗飯食,你有你嘅崗位,我有我嘅崗位,你有你做,我有我做冇乜所謂,如果到而家仲計較,就叫做活得不明白。我知有啲報道話我死咗㖭。不過我知身邊嘅朋友就會知啲消息真定假,因為我就覺得唔需要為嗰啲不失嘅報道出嚟辯駁澄清。」
被問到舊愛李影離世,有否造成打擊?劉松仁說:「老實講,每個朋友離開係唔捨得,不過都要接受,因為呢個係定律。(會唔會喺幕前演出?)我就話唔會,不過上天安排係點我就唔知,我會順住去,始終我係冇戲癮,同埋我唔恨表演,但我就鍾意做幕後睇人做戲,同埋分享經驗。不過將來係點,講到尾都唔知會發生咩事,都係聽天由命,到咗咁嘅年紀,最緊要每日過得開心,好好享受。」